Document ID: 31988R0884

ΚΑΝΟΝΙΣΜΟΣ ( ΕΟΚ ) αριθ . 884/88 ΤΟΥ ΣΥΜΒΟΥΛΙΟΥ της 22ας Μαρτίου 1988 για το άνοιγμα και τον τρόπο διαχείρισης κοινοτικών δασμολογικών ποσοστώσεων για καρότα και μελιτζάνες, καταγωγής Κύπρου ( 1988 )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι η συμφωνία σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, η οποία συμπληρώθηκε από το πρωτόκολλο για τον καθορισμό των όρων και διαδικασιών εφαρμογής του δεύτερου σταδίου της εν λόγω συμφωνίας και για την πρασαρμογή ορισμένων διατάξεων της συμφωνίας ( 1 ), προβλέπει το άνοιγμα δύο ετήσιων κοινοτικών δασμολογικών ποσοστώσεων για 2 500 τόνους καρότων που υπάγονται στον κωδικό ΣΟ ex 0706 10 00 και για 300 τόνους μελιτζανών που υπάγονται στον κωδικό ΣΟ ex 0709 30 00, καταγωγής Κύπρου - ότι οι ποσότητες αυτές πρέπει να προσαυξάνονται κατά 5 % ετησίως από την έναρξη ισχύος του εν λόγω πρωτοκόλλου δυνάμει του άρθρου 18 και ότι ανέρχονται επομένως, για το 1988, σε 2 625 τόνους και 315 τόνους αντίστοιχα - ότι, εντός των ορίων αυτών των δασμολογικών ποσοστώσεων, οι επιβαλόμενοι δασμοί καταργούνται προοδευτικά ανάλογα με το ρυθμό και τις προϋποθέσεις που καθορίζονται στα άρθρα 5 και 16 του ίδιου πρωτοκόλλου - ότι, ωστόσο, το πρωτόκολλο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας μετά την προσχώρηση του Βασιλείου της Ισπανίας και της Πορτογαλικής Δημοκρατίας στην Κοινότητα ( 2 ) προβλέπει ότι αυτά τα κράτη μέλη αναβάλλουν, μέχρι τις 31 Δεκεμβρίου 1989 και τις 31 Δεκεμβρίου 1990 αντίστοιχα, την εφαρμογή του προτιμησιακού καθεστώτος για τα εν λόγω προϊόντα - ότι, ως εκ τούτου, οι προαναφερόμενες δασμολογικές ποσοστώσεις εφαρμόζονται μόνο στην Κοινότητα με τη σύνθεσή της στις 31 Δεκεμβρίου 1985- ότι πρέπει επομένως να ανοιχθούν αυτές οι κοινοτικές δασμολογικές ποσοστώσεις για την περίοδο από 1ης Απριλίου μέχρι 15 Μαΐου 1988 για τα καρότα και από 1ης Οκτωβρίου μέχρι 30 Νοεμβρίου 1988 για τις μελιτζάνες - ότι πρέπει, ιδίως, να εξασφαλισθεί η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται για τις ποσοστώσεις αυτές σε όλες τις εισαγωγές των εν λόγω προϊόντων σε όλα τα κράτη μέλη, μέχρι την εξάντλησή τους - ότι, στη συγκεκριμένη περίπτωση, πρέπει να μην προβλεφθεί κατανομή μεταξύ των κρατών μελών, με την επιφύλαξη της ανάληψης από το σύνολο των ποσοστώσεων των ποσοτήτων που αντιστοιχούν στις ανάγκες των κρατών μελών σύμφωνα με τις προϋποθέσεις και τη διαδικασία που ορίζεται στο άρθρο 1 παράγραφος 2 - ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει ιδίως να μπορεί να παρακολουθεί το βαθμό εξάντλησης των ποσοστώσεων και να ενημερώνει σχετικά τα κράτη μέλη - ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετική με τη διαχείριση των μεριδίων που χορηγούνται στην εν λόγω οικονομική ένωση μπορεί να γίνεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 1 . Οι δασμοί που επιβάλλονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, των προϊόντων που περιγράφονται κατωτέρω, καταγωγής Κύπρου, αναστέλλονται στο επίπεδο και μέσα στα όρια των κοινοτικών δασμολογικών ποσοστώσεων που αναφέρονται όσον αφορά καθένα από αυτά :
Αύξων αριθμός Κωδικός ΣΟ Περιγραφή εμπορευμάτων Μέγεθος της ποσόστωσης ( σε τόνους ) Ποσοστωτικός δασμός ( σε %) 0706 Καρότα, γογγύλια, κοκκινογούλια για σαλάτα, λαγόχορτο ( σκουλί ), ραπανοσέλινο, ραπάνια και παρόμοιες βρώσιμες ρίζες, νωπά ή διατηρημένα με απλή ψύξη : ex 0706 10 00 - Καρότα και γογγύλια : 09.1403 - - Καρότα : 2 625 6,1 Από 1 Απριλίου μέχρι 15 Μαΐου 1988 0709 Άλλα λαχανικά, νωπά ή διατηρημένα με απλή ψύξη : 09.1405 ex 0709 30 00 - Μελιτζάνες : 315 5,8 Από 1 Οκτωβρίου μέχρι 30 Νοεμβρίου 1988 2 . Αν ένας εισαγωγέας πρόκειται σύντομα να πραγματοποιήσει εισαγωγές των εν λόγω προϊόντων σε ένα κράτος μέλος και ζητεί να του παραχωρηθεί το ευεργέτημα των ποσοστώσεων, το ενδιαφερόμενο κράτος μέλος προβαίνει, με σχετική κοινοποίηση προς την Επιτροπή, σε ανάληψη ποσότητας που αντιστοιχεί στις ανάγκες του, στο μέτρο που το διαθέσιμο υπόλοιπο των ποσοστώσεων το επιτρέπει .
3 . Οι αναλήψεις που πραγματοποιούνται κατ' εφαρμογή της παραγράφου 2 ισχύουν μέχρι το τέλος της περιόδου ποσόστωσης .
Άρθρο 2 1 . Τα κράτη μέλη θεσπίζουν όλες τις αναγκαίες διατάξεις ώστε οι αναλήψεις που πραγματοποιούνται κατ' εφαρμογή του άρθρου 1 παράγραφος 2 να καθιστούν δυνατό τον συνεχή καταλογισμό στα συνολικά τους μερίδια των κοινοτικών ποσοστώσεων .
2 . Κάθε κράτος μέλος εξασφαλίζει στους εισαγωγείς των εν λόγω προϊόντων την ελεύθερη πρόσβαση στις ποσοστώσεις εφόσον το επιτρέπει το υπόλοιπο των ποσοστώσεων .
3 . Τα κράτη μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους, στο ρυθμό που τα μερίδια προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία .
4 . Ο βαθμός εξάντλησης των ποσοστώσεων διαπιστώνεται με βάση τις εισαγωγές που καταλογίζονται σύμφωνα με τους όρους της παραγράφου 3 .
Άρθρο 3 Τα κράτη μέλη ενημερώνουν την Επιτροπή, κατόπιν αιτήσεώς της, για τις εισαγωγές που καταλογίστηκαν πράγματι στις ποσοστώσεις .
Άρθρο 4 Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού .
Άρθρο 5 Ο παρών κανονισμός αρχίζει να ισχύει την 1η Απριλίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 22 Μαρτίου 1988 .

Labels: 3
17